På grundlag af den erstatning, som turneringen modtog fra sin [[forsikring]] mod aflysning på grund af [[pandemi]]ske [[infektionssygdomme]], kunne arrangørerne udbetale præmiepenge til de 620 spillere, som ud fra deres placering på [[ATP's verdensrangliste|ATP's]] og [[WTA's verdensrangliste]] havde kvalificeret sig til mesterskabet, på trods af at turneringen ikke blev spillet. Følgende præmier blev udbetalt til spillerne:<ref>[https://www.wimbledon.com/en_GB/news/articles/2020-07-10/aeltc_announces_prize_money_in_lieu_of_championships_2020_alongside_initial_decisions_for_the_championships_2021.html Wimbledon - ''AELTC Announces Prize Money in Lieu of Championships 2020 and Initial Decisions for 2021'' (10. juli 2020)] {{en sprog}}</ref>
* [[Britisk pund|£]] 25.000 til hver af de 128 højst rangerede spillere på hhv. [[ATP's verdensrangliste|ATP's]] og [[WTA's verdensrangliste]] i [[single (sport)|single]], svarende til de i alt 256 spillere, der skulle havde deltaget i hovedturneringerne i [[herresingle]] og [[damesingle]].
* [[Britisk pund|£]] 12.500 til hver af de 112 næsthøjst rangerede spillere på hhv. [[ATP's verdensrangliste|ATP's]] og [[WTA's verdensrangliste]] i [[single (sport)|single]], svarende til de i alt 224 spillere, der ville være blevet slået ud i kvalifikationsturneringerne i [[herresingle]] og [[damesingle]].
* [[Britisk pund|£]] 6.250 til hver af de 120 spillere, der skulle havde deltaget i herre- eller damedoublemesterskaberne.
* [[Britisk pund|£]] 6.000 til hver af de 16 spillere, der skulle havde deltaget i turneringerne i kørestolstennis.
* [[Britisk pund|£]] 5.000 til hver af de fire spillere, der skulle havde deltaget i turneringerne i "quad"-kørestolstennis.
Sport